‘એન્સેસ્ટ્રી ચર્ચ આપણું મૅક્લિન્સનું ખાનદાની ચર્ચ છે...’ તેનાં ચહેરા પર અણગમો છે, ગુસ્સો છે, કંટાળો છે તેની જરાક સરખી ય પરવા કર્યા વગર બુઢ્ઢાએ કહ્યે રાખ્યું હતું, ‘આપણી તમામ પેઢીઓની નોંધ ત્યાં રખાય છે. તારા જેવા બેપરવા મૅક્લિન્સ પણ હવે વધ્યા છે જેની મને બહુ શરમ છે, પણ મોટાભાગના આજે પણ દુનિયામાં ગમે ત્યાં હોય, પરિવારમાં બાળક જન્મે એટલે તેની નોંધણી અહીં કરાવતા જ હોય છે... અને મને હાલની કે હવે પછીની નહિ, તારી ભુતકાળની પેઢી વિશે જાણવામાં રસ છે. કદાચ તારી મુશ્કેલીઓનો હલ એમાંથી મળી શકશે.’